laion/Wikipedia-Exotic huggingface dataset:
রবার্ট সেন্ডারসন মুল্লিকেন

রবার্ট সেন্ডারসন মুল্লিকেন (ইংরেজি: Robert Sanderson Mulliken) (৭ জুন, ১৮৯৬ - ৩১ অক্টোবর, ১৯৮৬) একজন মার্কিন পদার্থবিজ্ঞানী এবং রসায়নবিজ্ঞানী। তিনি ১৯৬৬ সালে রসায়নে নোবেল পুরস্কার লাভ করেন। মুল্লিকেন ১৮৯৬ সালের ৭ জুন ম্যাসাচুসেটসে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে বিএসসি ডিগ্রি অর্জন করেন ১৯১৭ সালে। তিনি শিকাগো বিশ্ববিদ্যালয় থেকে পিএইচডি ডিগ্রি অর্জন করেন ১৯২১ সালে। ১৯২৬ থেকে ১৯২৮ সাল পর্যন্ত তিনি নিউ ইয়র্ক ইউনিভার্সিটি এর পদার্থবিজ্ঞান বিভাগে শিক্ষকতা করেন। ১৯২৮ সালে শিকাগো বিশ্ববিদ্যালয় এ সহযোগী অধ্যাপক পদে যোগদান করেন এবং ১৯৩১ সালে পূর্ণ অধ্যাপক পদে উন্নীত হন। R. Stephen Berry, Biographical Memoirs, Vol. 78: Robert Sanderson Mulliken, 1896-1986 (Washington, D.C.: The National Academy Press, 2000), pages 146-165. Available on-line at: http://books.nap.edu/html/biomems/rmulliken.pdf ওয়েব্যাক মেশিনে আর্কাইভকৃত ৭ জুন ২০১১ তারিখে . Key Participants: Robert Mulliken ওয়েব্যাক মেশিনে আর্কাইভকৃত ১২ নভেম্বর ২০১২ তারিখে - Linus Pauling and the Nature of the Chemical Bond: A Documentary History
আলেক্সঁদ্র দ্যুমা

আলেক্সঁদ্র দ্যুমা (ফরাসি: Alexandre Dumas, আ-ধ্ব-ব: alɛksɑ̃dʁ dyma; ২৪ জুলাই ১৮০২ – ৫ ডিসেম্বর ১৮৭০) ছিলেন একজন বিখ্যাত ফরাসি ঔপন্যাসিক যিনি মূলত ইতিহাস আশ্রিত রোমাঞ্চ উপন্যাস লেখক হিসেবে খ্যাতি কুড়িয়েছিলেন। তার পুরো নাম দ্যুমা দাভি দ্য লা পাইয়্যত্রি। তার লেখা উপন্যাসগুলো প্রায় ১০০টি ভাষায় অনুদিত হয়েছে যা তাকে ফরাসি লেখকদের মধ্যে বহির্বিশ্বে সবচাইতে বেশি পরিচিত লেখক করে তুলেছে। তার লেখা অনেক উপন্যাস প্রথমদিকে মূলত ধারাবাহিক হিসেবে প্রকাশিত হয়েছিল। এইসব উপন্যাসের মধ্যে রয়েছে দি কাউন্ট অব মন্টি ক্রিস্টো, দ্য থ্রি মাস্কেটিয়ার্স, টোয়েন্টি ইয়ার্স আফটার, দ্য ভিকন্ট অব ব্রাজলন: টেন ইয়ার্স লেটার ইত্যাদি। তার লেখা উপন্যাসসমূহের অবলম্বনে প্রায় দু’ শতাধিক চলচ্চিত্র নির্মিত হয়েছে। দ্যুমা তার শেষ উপন্যাস "দ্য নাইট অফ সেইন্ট হেরমাইন" সম্পূর্ণ করে যেতে পারেননি। অসম্পূর্ণ উপন্যাসটি পরবর্তীতে ২০০৫ সালে সম্পূর্ণ করা হয় এটি সেই বছরের সর্বাধিক বিক্রিত উপন্যাসের মর্যাদা লাভ করে। তার লেখা বেশিরভাগ উপন্যাসগুলি ছিল আইডেন্টিফিকেশন মিস্ট্রি ,২০০৮ সালে "দি লাস্ট ক্যাভেলিয়ার" নামে এর ইংরেজি অনুবাদ প্রকাশিত হয়। তার লেখা কয়েকটি বিখ্যাত উপন্যাস হল: দ্য কাউন্ট অব মন্টি ক্রিস্টো থ্রি মাস্কেটিয়ার্স দ্যা ম্যান ইন আইরন মাস্ক টোয়েন্টি ইয়ার্স আফটার টেন ইয়ার্স লেটার black Tulip এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। Wells, John C. (২০০৮)। Longman Pronunciation Dictionary (3তম সংস্করণ)। Longman। আইএসবিএন 978-1-4058-8118-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jones, Daniel (২০১১)। Roach, Peter; Setter, Jane; Esling, John, সম্পাদকগণ। Cambridge English Pronouncing Dictionary (18তম সংস্করণ)। Cambridge University Press। আইএসবিএন 978-0-521-15255-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০১৩ বিশ্ব ব্যাডমিন্টন চ্যাম্পিয়নশিপ

২০১৩ বিডব্লিউ ওয়ার্ল্ড চ্যাম্পিয়নশিপ (ইংরেজি: 2013 BWF World Championships) চীনের গুয়াংঝু শহরের তিয়ানহে স্পোর্টস সেন্টারে ৫-১১ আগস্ট পর্যন্ত অনুষ্ঠিত হয়। বিশ্বের ৪৯টি দেশের ৩৪৫জন ব্যাডমিন্টন প্রতিযোগী অংশগ্রহণ করেন। স্বাগতিক চীনের প্রতিযোগীগণ সর্বমোট ৮টি পদকপ্রাপ্তির মাধ্যমে প্রতিযোগিতায় শীর্ষস্থান দখল করে। ব্যাডমিন্টন ওয়ার্ল্ড ফেডারেশন এ প্রতিযোগিতা পরিচালনা করে। ১৯৭৭ সালে সাবেক বিশ্ব ব্যাডমিন্টন ফেডারেশনের পরিচালনায় ১৯৮৩ সাল পর্যন্ত ত্রি-বার্ষিকভিত্তিতে অনুষ্ঠিত হতো। নিয়মিতভাবে অনুষ্ঠিত ব্যাডমিন্টনের এ বৈশ্বিক প্রতিযোগিতাটি ২০তম আসররূপে পরিচিত। ২২ জুলাই, ২০১৩ তারিখে গুয়াংঝুতে ড্র অনুষ্ঠিত হয়। ব্যাডমিন্টনের পাঁচটি বিভাগই প্রথমদিনে শুরু হয়। চূড়ান্ত খেলাটি সর্বশেষ দিনে আয়োজনের সিদ্ধান্ত নেয়া হয়। সকল সময়ই চীনের স্থানীয় সময় অনুযায়ী (ইউটিসি+৮)। এ বছরে অনুষ্ঠিত প্রতিযোগিতায় ৪৯ দেশের ৩৪৫ প্রতিযোগী অংশ নেন। প্রত্যেক দেশের খেলোয়াড়ের সংখ্যা বন্ধনীতে দেখানো হয়েছে। "2013 BWF World Championships"। BWF। ২০১৩-০৪-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।  tournamentsoftware.com
আলেপ্পো অবরোধ (৬৩৭)

আলেপ্পো অবরোধ ৬৩৭ সালের জুন থেকে অক্টোবরের মধ্যে সংঘটিত হয়। ইয়ারমুকের যুদ্ধের পর উত্তর লেভান্টে বাইজেন্টাইনদের অল্প কিছু শক্ত দুর্গের মধ্যে এটি অন্যতম ছিল। ইয়ারমুকের যুদ্ধের পর মুসলিমরা সিরিয়ার উত্তরে আরো গভীরে যেতে থাকে। বেশ কিছু ছোট ও বড় শহর দখলের পর আবু উবাইদা ইবনুল জাররাহ ও খালিদ বিন ওয়ালিদ কিনানসারিনে সাক্ষাৎ করেন এবং আলেপ্পোর দিকে যাত্রা করেন। রোমান সেনাপতি জোয়াকিমের অধীনে একটি মজবুত দুর্গ সেখানে অবস্থিত ছিল। আলেপ্পো একটি বড় ও একটি ছোট দেয়ালবেষ্টিত শহর নিয়ে গঠিত হয়। সিকি মাইল থেকে অল্প বেশি দূরত্বে অবস্থিত শহরের বাইরে পাহাড়ের উপর দুর্ভেদ্য দুর্গ চারপাশে পরিখা দ্বারা বেষ্টিত ছিল। আলেপ্পোর বাইজেন্টাইন কমান্ডার জোয়াকিম খালিদ ও আবু উবাইদাহর মুসলিম সেনাবাহিনীর সাথে দুর্গের বাইরে খোলা স্থানে লড়াই করেন। তিনি পরাজিত হয়ে দুর্গে ফিরে আসেন। অবরোধ ভেঙ্গে ফেলার জন্য তিনি বেশ কয়েকটি ঝটিকা আক্রমণ পরিচালনা করেন কিন্তু প্রতিবারই ব্যর্থ হন। জোয়াকিম সম্রাট হেরাক্লিয়াসের কাছ থেকে কোনো প্রকার সাহায্যের চিহ্ন পাননি। হেরাক্লিয়াসের পক্ষে কিছু পাঠানো সম্ভব ছিল না। ফলে ৬৩৭ সালের অক্টোবরের দিকে রোমানরা দুর্গের সৈনিকদেরকে নিরাপদে দুর্গ ত্যাগ করতে দেয়া হবে এই শর্তে আত্মসমর্পণ করে। জোয়াকিম তার ৪০০০ গ্রিক সৈনিকসহ ইসলাম গ্রহণ করেন। বিভিন্ন মুসলিম সেনাপতিদের অধীনে তিনি একজন দক্ষ ও অণুগত অফিসার হিসেবে প্রাণপণ লড়াই করেন। আজাজকে বন্দী করার জন্য ‘রোমের’ পথে আবু উবাইদা ইবনুল জাররাহ মালিক বিন আশতারের অধীনে একটি সেনাদল প্রেরণ করে। মুসলিমরা যে অঞ্চলকে রোম বলে উল্লেখ করত তা বর্তমানে দক্ষিণ তুরস্কের তোরোস পর্বতমালার পূর্বাঞ্চল। জোয়াকিম মালিকের সহকর্মী হন। মালিক আজাজকে বন্দী করেন ও স্থানীয় অধিবাসীদের সাথে চুক্তি স্বাক্ষর করেন। এরপর তিনি আলেপ্পো ফিরে যান। আলেপ্পোর উত্তরে আর কোনো বড় রোমান বাহিনী অবস্থান করছে না এটা নিশ্চিত হওয়ার জন্য আজাজকে বন্দী করা ও দায়িত্ব থেকে সরিয়ে দেয়া গুরুত্বপূর্ণ ছিল। নাহয় তারা মুসলিম সেনাবাহিনীর সম্মুখ ও পশ্চাতভাগ আক্রমণ করতে পারত। মালিক বিন আশতার সেনাবাহিনীতে পুনরায় ফিরে আসার পর আবু উবাইদাহ এন্টিওক জয়ের উদ্দেশ্যে পশ্চিমে যাত্রা করেন। ৬৩৭ সালের ৩০ অক্টোবর লোহা সেতুর যুদ্ধের পর এটি দখল করা হয়। Muhammad ibn Jarir al-Tabari. History of the Prophets and Kings, Vol. 3, p. 98. A.I. Akram, The Sword of Allah: Khalid bin al-Waleed, His Life and Campaigns, Nat. Publishing. House, Rawalpindi (1970) আইএসবিএন ০-৭১০১-০১০৪-X. A.I. Akram, The Sword of Allah: Khalid bin al-Waleed, His Life and Campaigns Lahore, 1969
রাষ্ট্রপতির রাষ্ট্রীয় গাড়ি (মার্কিন যুক্তরাষ্ট্র)

রাষ্ট্রপতির রাষ্ট্রীয় গাড়ি বা প্রেসিডেন্সিয়াল স্টেট কার হলো মার্কিন যুক্তরাষ্ট্রের রাষ্ট্রপতির ব্যবহৃত রাষ্ট্রীয় গাড়ি। ১৯৩০-এর দশক থেকেই যুক্তরাষ্ট্র সরকার প্রেসিডেন্টকে গাড়ি বরাদ্দ দিয়ে আসছে যাতে থাকে উন্নত যোগাযোগ সরঞ্জাম, বর্ম এবং সামরিক প্রতিরক্ষা। ব্ররতমান প্রেসিডেন্সিয়াল লিমুজিন ব্যবহৃত হচ্ছে ২০০৯ সালের ২০ জানুয়ারি থেকে। এই গাড়িতে ক্যাডিলাক এস্কেলেড এর হেডলাইট, সাইড মিরর এবং দরজার হাতল ব্যবহৃত হয়েছে। এর দাম আনুমানিক ৩ লক্ষ ডলার। মার্কিন সিক্রেট সার্ভিস অত্যন্ত সুরক্ষিত গাড়িটিকে দ্য বিস্ট নামে অভিহিত করে থাকে। নিরাপত্তার কারণে এই গাড়িটির বৈশিষ্ট্য গোপন রাখা হয়। এতে লুকায়িত নাইট ভিশন সিস্টেম রয়েছে। এই গাড়িতে সাতজন মানুষ বসতে পারে। The 1919 presidential limousine, a Pierce Arrow "Series 15", used by President Woodrow Wilson The 1924 presidential limousine, a Lincoln, used by President Calvin Coolidge The 1939 "Sunshine Special" presidential limousine, a Lincoln convertible, used by President Franklin D. Roosevelt The 1961 presidential limousine, a Lincoln Continental, used by Presidents John F. Kennedy and Lyndon B. Johnson The 1969 presidential limousine, a Lincoln Continental, used by President Richard Nixon The 1972 presidential limousine, a Lincoln Continental, used by Presidents Richard Nixon, Gerald Ford, Jimmy Carter, and Ronald Reagan The 1983 presidential limousine, a Cadillac Fleetwood, used by President Ronald Reagan The 1989 presidential limousine, a Lincoln Town Car, used by President George H. W. Bush The 1993 presidential limousine, a Cadillac Brougham, used by President Bill Clinton The 2005 presidential limousine, a Cadillac DTS, used by President George W. Bush রাষ্ট্রপতির রাষ্ট্রীয় গাড়ি (ব্রাজিল) রাষ্ট্রপতির গাড়ি (আর্জেন্টিনা) Sheryl Gay Stolberg (জুন ১১, ২০০৭)। "Bush in Europe was a man on the run"। International Herald Tribune। ১৩ জুন ২০০৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১১।  উইকিমিডিয়া কমন্সে রাষ্ট্রপতির রাষ্ট্রীয় গাড়ি (মার্কিন যুক্তরাষ্ট্র) সংক্রান্ত মিডিয়া রয়েছে। "New Presidential Limousine Enters Secret Service Fleet" (পিডিএফ)। ২০০৯-০১-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৫-২৩।  President Gets New Convertible, September 1950, Popular Science detailed article on special Lincoln convertibles ordered for President Truman in 1950 Vehicle order for Presidential motorcade "Who was the president when the White House got its first car?" "The Obamamobile: New presidential limo is unveiled" "Obama Rolls in an Armored Cadillac Stagecoach"
জেবলমুলুক-শামারুখ

জেবলমুলুক-শামারুখ মধ্যযুগের পুঁথি লেখকদের রচিত বাংলা রোমান্টিক কাব্য ধারার অন্যতম বিশিষ্ট একটি কাব্য। সে যুগে এই নামে অনেক কবিই কাব্য রচনা করেছিলেন। ১৬৭৩ খ্রিষ্টাব্দে সৈয়দ মোহাম্মদ আকবর প্রথমে জেবলমুলুক-শামারুখ কাব্য রচনা করেন। তাছাড়া তিনি ব্যতীত মোহাম্মদ রফীউদ্দীন এবং অন্যান্য কয়েকজন কবি কর্তৃক রচিত জেবলমুলুক-শামারুখ কাব্য ও পাওয়া যায়। জেবলমুলুক-শামারুখ কাব্যটির উৎস হিসেবে উক্তনামে রচিত ফার্সী ভাষার কাব্যকে নির্দেশ করা হয়ে থাকে। মোহাম্মদ আকবর আলী বিরচতি জেবলমুলুক-শামারুখ কাব্যের ক’টি পদ, মুখ জ্যোতি দেখি শশী পাইলেক লাজ। পলাই রহিল গিয়া জলধের মাঝ।। লোচন কুরঙ্গ জিনি গৃধিনী শ্রবন। রামের গাণ্ডিব ভুরু করিছে স্থাপন।। রফীউদ্দীন বিরচিত কাব্যের মালঝাপ ছন্দ, কোকিলান, করে গান, মোহজ্ঞান, রঙ্গে। সুধামৃত, শুনি গীত, পুলকিত, অঙ্গে।। একই লেখকের ত্রিপদীভূত ছন্দ- শ্বাসে হয়, আয়ু ক্ষয়, না কৈল্যে বিচার। ভাব ভাল, গত কাল, আসিবেনা আর।। ড. মুহম্মদ এনামুল হক এবং আবদুল করিম সাহিত্যবিশারদ রচিত আরকান রাজসভায় বাংলা সাহিত্য গ্রন্থ, পৃষ্টা ৭৮-৮০ ড. মুহম্মদ এনামুল হক এবং আবদুল করিম সাহিত্যবিশারদ রচিত আরকান রাজসভায় বাংলা সাহিত্য গ্রন্থ, পৃষ্টা ৮৩-৮৪
২০১৩-এ ক্রীড়া

২০১৩ মৌসুমের ক্রীড়ায় (ইংরেজি: 2013 in sports) বর্তমান বছরের প্রধান প্রধান ক্রীড়া প্রতিযোগিতাগুলোকে অন্তর্ভুক্ত করা হয়েছে। ক্রীড়া প্রতিযোগিতাগুলোকে মাস ও ক্রীড়াশ্রেণী অনুযায়ী দেখানো হলো। এ মৌসুমটি ২০১২ সালের গ্রীষ্মকালীন অলিম্পিক্‌সের পর এবং ২০১৪ সালের শীতকালীন অলিম্পিকের পূর্বেকার মৌসুম। The-Sports.org [১] ওয়েব্যাক মেশিনে আর্কাইভকৃত ৬ আগস্ট ২০১৪ তারিখে accessed on 09-November–2012 টেমপ্লেট:Sports by year from 2001
১৯৮০ গ্রীষ্মকালীন অলিম্পিকে শ্রীলঙ্কা

শ্রীলঙ্কা মস্কোতে অনুষ্ঠিত ১৯৮০ গ্রীষ্মকালীন অলিম্পিকে শ্রীলঙ্কা নামে প্রথমবার অংশগ্রহণ করে। ১৯৪৮ থেকে ১৯৭২ গ্রীষ্মকালীন অলিম্পিকে পর্যন্ত এই দেশ প্রত্যেকটি অলিম্পিকে সিলন নামে অংশগ্রহণ করেছিল। স্পোর্টস রেফারেন্সের ওয়েবসাইট ওয়েব্যাক মেশিনে আর্কাইভকৃত ১৫ ডিসেম্বর ২০১২ তারিখে, ১৯৮০ গ্রীষ্মকালীন অলিম্পিকে পুরুষদের ৪ × ৪০০ মিটার রিলে দৌড়ে মালদ্বীপ
মার্সেসেন্স

মার্সেসেন্স (ইংরেজি: Marcescence) হল, সাধারণত যেসব মৃত উদ্ভিদ অঙ্গের ঝরে যাবার কথা সেসবের বজায় থাকা। শীতকাল জুড়ে পাতা বজায় রাখে এমন পর্ণমোচী বৃক্ষে এটি দেখা যায়। বেশ কয়েকটি বৃক্ষের সাধারণভাবেই মার্সেসেন্ট পাতা থাকে, যেমন ওক, বিচ, এবং হর্নবিম। বসন্তে পিন ওকের মার্সেসেন্ট পত্ররাজী তাদের এ্যাবসিশন স্তরের বিকাশ সম্পন্ন করে। শীতকাল জুড়ে বৃন্তের গোড়া জীবন্ত থাকে। অন্যসব বৃক্ষেরও সেসব মৌসুমে মার্সেসেন্ট পত্ররাজী থাকতে পারে যখন এ্যাবসিশন স্তর বিকাশের বা সম্পূর্ণ বিকাশের পূর্বেই ঠান্ডার ফলে পত্ররাজী মরে যায়। রোগবালাইয়ের কারণেও এ্যাবসিশন স্তর বিকাশের পূর্বে পত্ররাজী মরে যেতে পারে। "মার্সেসেন্ট" শব্দটি ছত্রাকবিজ্ঞানেও ব্যবহার করা হয়। এক্ষেত্রে এমন ধরনের মাশরুমকে বুঝায় যা শুকিয়ে গেলেও পরবর্তীকালে পুনরুজ্জীবিত হতে পারে এবং রেণু ছড়াতে পারে। Marasmius গণটি এই বৈশিষ্ট্যের জন্য প্রসিদ্ধ যা এলিয়াস ম্যাগনাস ফ্রিয়েস তার ১৮৩৮ সালের ছত্রাকের শ্রেণীকরণের ক্ষেত্রে শ্রেণীবিন্যাসগতভাবে গুরুত্বপূর্ণ বলে বিবেচনা করেছিলেন। মার্সেসেন্ট পত্ররাজির একটি সম্ভাব্য সুবিধা হল পল্লব ও কুঁড়িকে এটি বৃহৎ শাকাশীদের (যেমন, হরিণ এবং মুজ) ভক্ষণের হাত থেকে রক্ষা করে। মৃত ও শুষ্ক পত্ররাজি পল্লবের পুষ্টি ও ভক্ষণযোগ্যতা হ্রাস করে। মার্সেসেন্ট পত্ররাজি কয়েকটি প্রজাতিকে পানির অথবা তাপমাত্রার পীড়ন থেকেও রক্ষা করে। Berkley, Earl E. (১৯৩১), "Marcescent leaves of certain species of Quercus", Botanical Gazette ৯২: ৮৫-৯৩ Hoshaw, R.W. and Guard, A.T. (১৯৪৯), "Abscission of marcescent leaves of Quercus palustris and Q. coccinea", Botanical Gazette ১১০ঃ৫৮৭-৫৯৩ Ray E. Halling (২০০৪) , "A revision of Collybia s.l. in the northeastern United States & adjacent Canada", Introduction অংশ দেখুন এলিয়াস ম্যাগনাস ফ্রিয়েস (১৮৩৮), Epicrisis systematis mycologici, Uppsala: Typographia Academica Svendsen, Claus R (২০০১), "Effects of marcescent leaves on winter browsing by large herbivores in northern temperate deciduous forests", Alces, ৩৭(২)ঃ ৪৭৫-৪৮২। Smith, Alan P. (১৯৭৯),"Function of dead leaves in Espeletia schultzii (Compositae), and Andean caulescent rosette species", Biotropica ১১ঃ ৪৩-৪৭
ফেলানী হত্যাকাণ্ড

বাংলাদেশ-ভারত সীমান্তে কুড়িগ্রামের অনন্তপুর-দিনহাটা সীমান্তের খিতাবেরকুঠি এলাকায় ০৭ জানুয়ারি ২০১১ সালে ভারতীয় সীমান্তরক্ষী বাহিনী বিএসএফ-এর সদস্যরা ফেলানী খাতুন (জন্ম:১৯৯৬ সাল) নামের এক কিশোরীকে গুলি করে হত্যা করে। বিএসএফ ১৮১ ব্যাটালিয়নের চৌধুরীহাট ক্যাম্পের জওয়ানদের এই ঘটনার জন্য দায়ী করা হয়। ফেলানীর লাশ পাঁচ ঘণ্টা কাঁটাতারে ঝুলে ছিল। বিএসএফ নিজস্ব আদালতে এ ঘটনার জন্য দায়ী সদস্যদের বিরুদ্ধে মামলা দায়ের করে। বাবার সঙ্গে ফেলানী নয়াদিল্লিতে গৃহকর্মীর কাজ করত। বিয়ের উদ্দেশে সে দেশে ফিরছিল। সীমান্ত অনুপ্রবেশ বর্তমানে দক্ষিণ এশীয় দেশগুলোর আর্থ-সামাজিক ক্ষেত্রে একটা বড় বিপদ হয়ে দাঁড়িয়েছে। প্রতি বছর কয়েক হাজার মানুষ নানা কারণে অবৈধভাবে সীমান্ত পারাপার করে। এছাড়া চোরাচালান ভারত-বাংলাদেশ সীমান্তবর্তী এলাকাগুলিতে আইন-শৃঙ্খলার ক্ষেত্রে ক্রমশঃ সমস্যা হয়ে দাঁড়িয়েছে। এই চোরাকারবার ও সীমান্ত পারাপার রুখতে ভারতীয় সীমান্তরক্ষী বাহিনী বিএসএফ-এর গুলি করার ফলে সীমান্তে মৃত্যুর ঘটনা বাড়ছে। ফেলানীর বাবা নাগেশ্বরী উপজেলার দক্ষিণ রামখানা ইউনিয়নের বানার ভিটা গ্রামের নুরুল ইসলাম নূরু/নজরুল ইসলাম নূর ১০ বছর ধরে নতুন দিল্লিতে কাজ করতেন। তার সঙ্গে সেখানেই থাকতো ফেলানী। দেশে বিয়ে ঠিক হওয়ায় বাবার সঙ্গে ফেরার পথে, সীমান্তে কাটাতারের বেড়া মই বেয়ে পার হওয়ার সময় কাঁটাতারের বেড়ায় কাপড় আটকে যায় ফেলানীর। এতে ভয়ে সে চিৎকার দিলে বিএসএফ সদস্যরা তাকে গুলি করে হত্যা করে এবং লাশ কাটাতারের বেড়ায় ঝুলিয়ে রাখে। কাঁটাতারের বেড়ায় ফেলানীর ঝুলন্ত লাশের ছবি গণমাধ্যমে প্রকাশিত হলে বিশ্বজুড়ে আলোড়ন সৃষ্টি হয়। বাংলাদেশ সরকার ও বাংলাদেশ-ভারত দুই দেশের মানবাধিকার সংস্থাগুলোর পক্ষ থেকে প্রতিবাদ জানানো হয়। পরবর্তীতে বাংলাদেশের সীমান্তরক্ষী বাহিনী বিজিবির পক্ষ থেকেও বিএসএফের সঙ্গে বিভিন্ন বৈঠকে ফেলানী হত্যার বিচারের জন্য চাপ দেয়া হয়। বিজিবির সংবাদ বিজ্ঞপ্তিতে বলা হয়, ২০১২ সালের মার্চে নয়াদিল্লীতে বিজিবি-বিএসএফ মহাপরিচালক পর্যায়ের বৈঠকে ফেলানী হত্যার বিচার দ্রুত শুরু করা হবে বলে আশ্বাস দেন বিএসএফের মহাপরিচালক। এরই ধারাবাহিকতায় বিএসএফ সদর দপ্তর ‘জেনারেল সিকিউরিটি ফোর্স কোর্ট’ গঠন করে এবং আদালতে সাক্ষ্য দেয়ার জন্য বাংলাদেশের দুইজন সাক্ষী, একজন আইনজীবী এবং বিজিবির একজন প্রতিনিধিকে ভারতে যেতে বলা হয়। সে অনুযায়ী স্বরাষ্ট্র মন্ত্রণালয় কুড়িগ্রামের ৪৫ বর্ডার গার্ড ব্যাটালিয়নের অধিনায়ক লে. কর্নেল জিয়াউল হক খালেদ, কুড়িগ্রাম আদালতের পাবলিক প্রসিকিউটর আব্রাহাম লিংকন এবং ফেলানীর বাবা মো. নুরুল ইসলাম ও মামা মো. আব্দুল হানিফকে ভারতে গিয়ে সাক্ষ্য দেয়ার অনুমতি দেয়। বাংলাদেশ-ভারত সাইবার-যুদ্ধ ২০১২ - বাংলাদেশ-ভারত সীমান্তে হত্যার প্রতিবাদে ২০১২ খ্রিষ্টাব্দে সংঘটিত সাইবার-যুদ্ধ আড়াই বছর পরে শুরু হল বিচার ওয়েব্যাক মেশিনে আর্কাইভকৃত ১০ জানুয়ারি ২০১৪ তারিখে। শুরু হচ্ছে ফেলানী হত্যার বিচার ওয়েব্যাক মেশিনে আর্কাইভকৃত ৪ মে ২০২৩ তারিখে। ভারতে ফেলানী হত্যার বিচার শুরু হচ্ছে আজ। বিশেষ আদালতে আজ বিচার শুরু ।। ফাঁসির দাবি নিয়ে ভারতে যাচ্ছেন ফেলানীর বাবা ওয়েব্যাক মেশিনে আর্কাইভকৃত ২০১৬-০৩-০৪ তারিখে।
ওজেন দুবোয়া

ওজেন দুবোয়া (ফরাসি: Eugène Dubois, ২৮শে জানুয়ারি, ১৮৫৮ - ১৬ই ডিসেম্বর, ১৯৪০) ছিলেন বিখ্যাত ওলন্দাজ অ্যানাটমিবিদ, ভূবিজ্ঞানী ও জীবাশ্ম-নৃবিজ্ঞানী। তার পুরো নাম Marie Eugène François Thomas Dubois। তিনি ইন্দোনেশিয়ার জাভা দ্বীপ থেকে হোমো ইরেক্টাস প্রজাতির প্রথম জীবাশ্ম আবিষ্কার করেন। ১৮৮৬ সালে দুবোয়া ইউনিভার্সিটি অফ আমস্টারডামে প্রভাষক নিযুক্ত হয়েছিলেন। সে সময় তিনি মেরুদণ্ডী প্রাণীদের বাকযন্ত্রের তুলনামূলক অ্যানাটমি নিয়ে কাজ করতেন, কিন্তু দিনদিন মানব বিবর্তন নিয়ে বেশি উৎসাহী হয়ে উঠতে থাকেন। ১৮৮৭ সালে সামরিক শল্য-চিকিৎসক হিসেবে দক্ষিণ-পূর্ব এশিয়াতে যান এবং সেখানকার সুমাত্রা দ্বীপে প্রাগৈতিহাসিক হোমিনিন জীবাশ্মের আশায় গুহায় খননকার্য চালানো শুরু করেন। সুমাত্রার পর জাভাতেও তার গুহাভিত্তিক খননকার্য অব্যাহত থাকে এবং এই দ্বীপের ত্রিনিল নামক স্থানেই অবশেষে ১৮৯০ সালে একটি মানবসদৃশ মাথার খুলির টুপি ও ঊরুর হাড় আবিষ্কার করেন। খুলি থেকে বোঝা যায় এই ব্যক্তির মস্তিষ্ক অপেক্ষাকৃত ছোট, ভুরুর হাড় অপেক্ষাকৃত বড়, এবং কপাল অপেক্ষাকৃত সমতল কিন্তু মানুষের মত উল্লম্ব না হয়ে পেছনের দিকে হেলানো। এই বৈশিষ্ট্যগুলো মানুষের চেয়ে অন্য নরবানরদের বেশি কাছাকাছি। দুবোয়া এর নাম দিয়েছিলেন Pithecanthropus erectus যার অর্থ "সোজা হয়ে হাঁটতে সক্ষম নরবানর"। সিমিয়ান তথা বানরসদৃশ পূর্বপুরুষদের থেকে মানুষের বিবর্তনে দুই পায়ে হাঁটা একটি উল্লেখযোগ্য অধ্যায় এবং দুবোয়া এই জীবাশ্মকে সেই অধ্যায়ের প্রতিনিধি হিসেবে তুলে ধরেন। ১৮৯৪ সালে তার গবেষণার ফল প্রকাশ করার পর ১৮৯৫ সালে তিনি ইউরোপে ফিরে এসে আমস্টারডামেই ভূতত্ত্বের অধ্যাপক পদে যোগ দেন। কিন্তু অত্যধিক বিতর্কের চাপে পড়ে ১৯২৩ সালের আগ পর্যন্ত তার সব আবিষ্কার লোকচক্ষুর অন্তরালে রেখে দিয়েছিলেন। Eugène Dubois, Encyclopedia Britannica, ১৩ আগস্ট ২০১৩ তারিখে সংগৃহীত DUBOIS - The Quest for the Missing Link ওয়েব্যাক মেশিনে আর্কাইভকৃত ১ ফেব্রুয়ারি ২০১১ তারিখে, www.eugenedubois.eu Biographies: Eugene Dubois - TalkOrigins Archive
মনু মুখোপাধ্যায়

মনু মুখোপাধ্যায় (১ মার্চ, ১৯৩০—৬ ডিসেম্বর ২০২০) ভারতের বাংলা চলচ্চিত্র ও টেলিভিশনের বিখ্যাত অভিনেতা। ১৯৩০ সালে কলকাতায় জন্মগ্রহণ করেন মনু মুখোপাধ্যায়। পিতা অমরেন্দ্রনাথ মুখোপাধ্যায় ক্যালকাটা থিয়েটারে অভিনয়ে যুক্ত ছিলেন। ১৯৪৬ সালে ভারতী বিদ্যালয় থেকে ম্যাট্রিক পাস করেন। তিনি কলকাতা বিশ্ববিদ্যালয়ের অন্তর্গত মহারাজা মনীন্দ্রচন্দ্র কলেজ থেকে আইএ পাস করেন। প্রথমে পাড়ার ক্লাবে অল্প বয়সে স্ত্রী চরিত্রে অভিনয় করতেন। ১৯৫৭ সালে বিশ্বরূপায় যোগ দেন প্রম্পটার হিসেবে। ক্ষুধা নাটকে ঘটনাচক্রে কালী বন্দোপাধ্যায়ের পরিবর্ত শিল্পী হিসেবে অভিনয় করতে হয় তাঁকে। কমলা ঝরিয়ার সঙ্গে দ্বৈত কন্ঠে মঞ্চে গান করেছেন।একসময় তবলা শিখেছেন কৃষ্ণকুমার গাঙ্গুলী ওরফে নাটুবাবুর কাছে। তার প্রথম চলচ্চিত্র মৃণাল সেনের নীল আকাশের নিচে। চলচ্চিত্রটি ১৯৫৯ সালে মুক্তি পায়। তিনি মৃণাল সেন ছাড়াও বিখ্যাত চলচ্চিত্র নির্মাতা সত্যজিৎ রায় ও রোল্যান্ড জোফির সাথেও কাজ করেছেন। ‘মৃগয়া’, ’জয় বাবা ফেলুনাথ’, ’গণশত্রু’ ছবিতে অভিনয় করেছেন তিনি। এছাড়াও ‘সাহেব’, ’প্রতিদান’-সহ একাধিক বাংলা ছবিতে অভিনয় করেছেন। প্রবীন এই অভিনেতাকে ছোট পর্দায় নিয়মিত দেখা গিয়েছে এবং সর্বত্রই দর্শকের প্রশংসা অর্জন করেছেন। ছয়ের দশকে তিনি সুজাতা সদন,মিনার্ভা,রঙমহল, স্টার থিয়েটার ইত্যাদি থিয়েটারেও কাজ করেছেন। দীর্ঘ দিন ধরে তিনি হৃদযন্ত্রের সমস্যাসহ বার্ধক্যজনিত বিভিন্ন সমস্যায় ভুগছিলেন। অবশেষে ৬ই ডিসেম্বর ২০২০ সকাল ৯.৩৫ মিনিট নাগাদ কলকাতায় নিজ বাসভবনে শেষ নিঃশ্বাস ত্যাগ করেন মনু মুখোপাধ্যায়।। "Monu Mukhopadhyay"। Gomolo। ১৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১২।  "Monu Mukherjee actor"। Bengali Movies (website)। ৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১২।  "Biography of Monu Mukhopadhyay"। ১৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১২।  "প্রয়াত মনু মুখোপাধ্যায়, সৌমিত্রর পর চলে গেলেন বাংলা সিনেমার 'মছলিবাবা'"। সংগ্রহের তারিখ ৬ ডিসেম্বর ২০২০।  ইন্টারনেট মুভি ডেটাবেজে মনু মুখোপাধ্যায় (ইংরেজি) সত্যজিৎ রায় সৌমিত্র চট্টোপাধ্যায়
গি দ্য মোপাসঁ

গি দ্য মোপাসঁ (ফরাসি: Guy de Maupassant; ৫ আগস্ট ১৮৫০ – ৬ জুলাই ১৮৯৩) একজন বিখ্যাত ফরাসি কবি, গল্পকার ও ঔপন্যাসিক।পূর্ণেন্দু দস্তিদার তার ফরাসি 'লা গাইলাইস' এর অন্তর্ভুক্ত নেকলেস গল্পটি অনুবাদ করেন। মোপাসঁ-র জন্ম ১৮৫০ সালের ৫ আগস্ট ফ্রান্সের নরম্যান্ডিতে। তার পিতার নাম গ্যুস্তাভ দ্য মোপাসঁ এবং মায়ের নাম লোর ল্য পোয়াতভাঁ। তিনি স্বল্পভাষী লাজুক স্বভাবের ছিলেন। মায়ের চারিত্রিক বৈশিষ্ট্য অনেকখানিই প্রভাব ফেলেছিল তার উপর। তার মা দুরারোগ্য ব্যাধি ম্যালানকোলিয়ায় ভুগতেন। তিনি মুলত একজন গল্পকার। মধ্যবিত্ত ঘরের সন্তান বলে লেখাপড়ার সুযোগ পেয়েছিলেন কিছুটা।১৮৬৭ সালে তিনি একটি নিম্ন মাধ্যমিক স্কুলে ভর্তি হন। ১৮৬৯ সালে মোপাসঁ প্যারিসে আইন বিষয়ে লেখাপড়া শুরু করেন। শীঘ্রই তাকে পড়াশোনা ছেড়ে ফরাসি-প্রুশীয় যুদ্ধের কারণে সেনাবাহিনীতে যোগ দিতে হয়। এরপর ১৮৭২ থেকে ১৮৮০ সাল পর্যন্ত তিনি সিভিল সার্ভেন্ট হিসেবে ফ্রান্সের নৌ মন্ত্রণালয় ও শিক্ষা মন্ত্রণালয়ে কাজ করেন। স্কুলজীবন থেকেই পারিবারিক বন্ধু গুস্তাভ ফ্লবেয়ারের সাথে পরিচয় হয়। পরবর্তীতে গুস্তাভ ফ্লবেয়ার, এমিল জোলা, আলফস দোঁদে-দের উত্তরসূরী হিসেবে ১৮৮০ সালে একটি কাব্যগ্রন্থ(De Ver) প্রকাশের মধ্যে দিয়ে তার সাহিত্যজগৎে পদার্পণ। প্রথম কাব্যগ্রন্থে খুব বেশি জনপ্রিয়তা পাননি। এসময় প্যারিস তরুণ সাহিত্যিকদল একটি সাহিত্যিকদল বের করে একটি সাহিত্যিক সঙ্কলন। নাম Less Sovress de Medan। এখানে মোপাসঁর প্রথম বড় গল্প 'ব্যুল দ্য সুইফ' (Boule de Suif)- ফ্রাঙ্কো-প্রুশিয়ান যুদ্ধের পটভুমিতে একজন বেশ্যার কাহিনী। ১৮৮৩ সালে আরেকটি বিখ্যাত গল্প প্রকাশিত হল, মাদমোয়াজেল ফিফি। এরপর প্রথম উপন্যাস Un-rie। উপন্যাসটি সরকারি রোষানলের শিকার হল। ১৮৮৫ সালে রচনা করেন বিখ্যাত উপন্যাস "বেল আমি"। বলা হয়ে থাকে, ছোটগল্পকার হিসেবে যতটুকু পারদর্শী ছিলেন, উপন্যাসে তিনি ততটা ঋজুগতি ধরে রাখতে পারেননি। মাত্র এক দশক সাহিত্যচর্চার সুযোগ পান মোপাসঁ, এই সংক্ষিপ্ত সময়ে তিনি তিনশ' ছোট গল্প, ছয়টি উপন্যাস, বেশ কিছু কবিতা এবং তিনটি ভ্রমণকাহিনী লেখেন। একাদশ-দ্বাদশ শ্রেণির নেকলেস গল্পটিও তার লেখা। দ্যা ডায়মন্ড নেকলেস আফটার এ্যাট সী এ ডিভোর্স কেইস এ ম্যডম্যান এ লেটার অ্যান অ্যাডভেন্চার ইন প্যারিস এ ফ্যামিলি এ ট্রু ড্রামা অ্যান ওল্ড ম্যান দুর্ভাগ্যবশত তারুণ্যের শুরুতেই তিনি সিফিলিস রোগে আক্রান্ত হন, যা তাকে ধীরে ধীরে মানসিকভাবে বিপর্যস্ত করে তোলে। শেষে মারাত্মক মানসিক বৈকল্যের শিকার হয়ে ১৮৯২ সালের ২ জানুয়ারি কন্ঠনালী কেটে আত্মহত্যার চেষ্টা করেন। পরে গুরুতর আহত অবস্থায় তাকে প্যারিসের একটি প্রাইভেট অ্যাসাইলামে ভর্তি করা হয়, এবং সেখানেই পরের বছর অর্থাৎ ১৮৯৩ সালের ৬ই জুলাই, মাত্র ৪৩ বছর বয়সে, মৃত্যুবরণ করেন এই প্রতিভাবান সাহিত্যিক। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে গি দ্য মোপাসঁ সংক্রান্ত মিডিয়া রয়েছে।
ঝর্ণা কলম

ঝর্ণা কলম বা ফাউন্টেন পেন এমন এক বিশেষ ধরনের কলম যাতে তরল কালি বিশেষ প্রকোষ্ঠে সঞ্চিত থাকে। বিশেষ প্রকোষ্ঠটির সাথে একটি সরু পথ দিয়ে কলমের নিবটি যুক্ত থাকে এবং মাধ্যাকর্ষণ বলের প্রভাবে ওই পথ ধরে আসা কালি দিয়ে লেখা সম্ভব হয়। বিশেষ প্রকোষ্ঠটিতে সিরিঞ্জের মাধ্যমে বাইরে থেকে কালি ভরা যায়। এছাড়া কলমের অভ্যন্তরীণ চোষণ কৌশলের মাধ্যমে বোতল থেকে কালি চুষে নেওয়া যায়। এছাড়া কালি ভর্তি প্রকোষ্ঠ আলাদাভাবে বিক্রি করা হয়। ঝর্ণা কলম দিয়ে লিখতে তেমন কোন চাপ প্রয়োগ করা লাগে না, খুব সহজে আলতো চাপে এতে লেখা সম্ভব হয়। বিশ্বের প্রথম ঝর্ণা কলম আবিষ্কৃত হয় ৯৫৩ খ্রিষ্টাব্দে, মিশরে। মিশরের সম্রাট মা’দ আল-মুয়িজ এমন একটি কলম এর কথা চিন্তা করলেন যা হাত এবং কাপড় কালিতে নষ্ট করবে না। আবিষ্কৃত এই কলমে আধুনিক কলমের মত কালি জমা থাকতো এবং মাধ্যাকর্ষণ বলের সাহায্যে সূক্ষ্ম নল চুয়ে কালি বের হতো। কাদি আল-নুমান আল তামিমি (৯৭৪ খ্রিষ্টাব্দ) এবং কিতাব লিস ওয়া ই-মুসাইয়ার্দ -তে এর বিশদ বর্ণনা রয়েছে। অনেকে মনে করেন ফাউন্টেন পেনের বাংলা তরজমা ঝর্ণা কলম নামটি রবীন্দ্রনাথ ঠাকুর দিয়েছেন। ফণীন্দ্রনাথ গুপ্ত ঝর্ণা কলমগুলো দেশি প্রযুক্তিতে উৎপাদন শুরু করেন। ফণীন্দ্রনাথ গুপ্ত সুলেখা কালি Bosworth, C. E. (Autumn ১৯৮১)। "A Mediaeval Islamic Prototype of the Fountain Pen?"। Journal of Semitic Studies। XXVl (i)।  উইকিমিডিয়া কমন্সে ঝর্ণা কলম সংক্রান্ত মিডিয়া রয়েছে। Early Cartridge Pens (Article about the very first cartridge pens, from the early 20th century) PenHero.com (Many illustrated articles and reviews on modern and vintage pens) Pendemonium: Ink Facts (Reviews on inks and list of cartridge type used by different fountain pens) Stylophiles on-line magazine (On-line magazine devoted to fountain pen enthusiasts and aficionados) Fountainpen.it (gallery of old fountain pen ads from an Italian site on fountain pens) Fountain Pen Geeks (An audio podcast for fountain pen enthusiasts)
১৯৫৬ গ্রীষ্মকালীন অলিম্পিকে ফুটবল

১৯৫৬ গ্রীষ্মকালীন অলিম্পিকে ফুটবল প্রতিযোগিতায় সোভিয়েত ইউনিয়ন স্বর্ণ পদক লাভ করে। মেলবোর্ন মেলবোর্ন মেলবোর্ন মেলবোর্ন মেলবোর্ন ২৪শে নভেম্বর, ১৯৫৬ ১২:০০ মেলবোর্ন ২৬শে নভেম্বর, ১৯৫৬ ১২:০০ মেলবোর্ন ২৭শে নভেম্বর, ১৯৫৬ ১২:০০ মেলবোর্ন ১ মিশর, দক্ষিণ ভিয়েতনাম ও হাঙ্গেরী দল তুলে নেওয়ায় প্রতিপক্ষ সরাসরি কোয়ার্টার ফাইনালে চলে যায়। ২ উভয় দল নাম তুলে নেওয়ায় খেলাটিকে ছেঁটে ফেলা হয়। ৩প্রথম স্তরে পাঁচটি দল নাম তুলে নেওয়ায় এই খেলাটি কোয়ার্টার ফাইনালে খেলা হয়। ২৮শে নভেম্বর, ১৯৫৬ ১২:০০ মেলবোর্ন ২৯শে নভেম্বর, ১৯৫৬ ১২:০০ মেলবোর্ন ১লা ডিসেম্বর, ১৯৫৬ ১২:০০ মেলবোর্ন ৩০শে নভেম্বর, ১৯৫৬ ১২:০০ মেলবোর্ন ১লা ডিসেম্বর, ১৯৫৬ ১২:০০ মেলবোর্ন ৪ঠা ডিসেম্বর, ১৯৫৬ ১২:০০ মেলবোর্ন ৫ই ডিসেম্বর, ১৯৫৬ ১২:০০ মেলবোর্ন ৭ই ডিসেম্বর, ১৯৫৬ ১৪:১৫ মেলবোর্ন ৮ই ডিসেম্বর, ১৯৫৬ ১৪:১৫ মেলবোর্ন